C 24/30
BG
Официален вестник на Европейския съюз
23.1.2023 г.
Страни в главното производство Жалбоподател: Ente Cambiano Società cooperativa per azioni Ответник: Agenzia delle Entrate Преюдициален въпрос Допускат ли член 63 и сл.
ДФЕС, както и членове 101, 102, 120 и 173 ДФЕС национални разпоредби, които като член 2, параграфи 3-ter и 3-quater от Декрет-закон No 18 от 14 февруари 2016 г., преобразуван с изменения със Закон No 49 от 8 април 2016 г., в редакцията му, приложима ratione temporis, обвързват с плащането на сума, равна на 20 процента от нетните активи към 31 декември 2015 г., възможността кооперативните кредитни банки с нетни активи над двеста милиона евро към 31 декември 2015 г., вместо да се присъединят към група, да прехвърлят банковата дейност на акционерно дружество, включително новоучредено, с лиценз за извършване на банкова дейност, чрез изменение на устава, което изключва извършването на банкова дейност и същевременно запазва клаузите за взаимопомощ, посочени в член 2514 от Сodice civile (Гражданския кодекс), като осигурява на акционерите услуги, предназначени за поддържане на отношенията с акционерното дружество получател, за обучение и информация по въпросите на спестяванията и насърчаване на програми за подпомагане?
Преюдициално запитване от Verwaltungsgericht Düsseldorf (Германия), постъпило на 8 ноември 2022 г. — S.Ö./Stadt Duisburg (Дело C-684/22) (2023/C 24/39) Език на производството: немски Запитваща юрисдикция Verwaltungsgericht Düsseldorf Страни в главното производство Жалбоподател: S.Ö.
Ответник: Stadt Duisburg Преюдициални въпроси 1) Допуска ли член 20 ДФЕС правна норма, съгласно която в случай на доброволно придобиване на (непривилегировано) гражданство на трета държава гражданството на държавата членка, и следователно гражданството на Съюза, се загубват по силата на закона, когато индивидуална преценка на последиците от загубването се извършва само ако преди това заинтересованият чужденец е подал молба за издаване на разрешение за запазване на гражданството и тази молба е уважена преди да бъде придобито чуждото гражданство?
2) При положителен отговор на първия въпрос: трябва ли член 20 ДФЕС да се тълкува в смисъл, че в процедурата по издаване на разрешение за запазване на гражданството не могат да се определят условия, в резултат на които в крайна сметка не се извършва преценка на индивидуалното положение на заинтересованото лице и на семейството му от гледна точка на последиците от загубването на гражданството на Съюза или тази преценка се замества от други изисквания?
Преюдициално запитване от Verwaltungsgericht Düsseldorf (Германия), постъпило на 8 ноември 2022 г. — N.Ö. и M.Ö./Stadt Wuppertal (Дело C-685/22) (2023/C 24/40) Език на производството: немски Запитваща юрисдикция Verwaltungsgericht Düsseldorf